ԱԻՆ փրկարար ծառայության Երեւանի վարչության պետի տեղակալ Դավիթ Գրիգորյանը նախանձելի ամուսին է։ Նա իր կնոջը ձեռնարկություն է նվիրել, որը հիմնել է 2006 թվականին։ «Ուրիշ երկրներում 7-8 կին է պահում մի տղամարդ, մենք մի կին պահելու, ձեռնարկություն նվիրելու իրավունք չունե՞նք»,- հարցնում է քաղաքապետարանի պաշտոնյան։ Իրականում մեզ քիչ էին հետաքրքրում նրա մտորումները, թե «ինչպես պետք է տղամարդը պահի իր կնոջը» թեմայով։ Պարզապես տեղեկություն ունեինք, որ Գրիգորյանը, լինելով քաղաքապետարանի պաշտոնյա, նաեւ ձեռնարկատիրական գործունեությամբ է զբաղվում։ Ձեռնարկությունն այդ, որը կոչվում է «Դավիթ Օծոպեցի», վաճառում է հակահրդեհային սարքավորումներ եւ պարագաներ, այսինքն՝ ուղղակի կապ ունի Գրիգորյանի աշխատանքային, պաշտոնեական գործունեության հետ։